
Es cita per primera vegada a les costes de Balears Pachygrapsus transversus 
(Gibbes, 1850). La presència d'aquesta espècie a les nostres costes només pot 
esser explicable al seu transport involuntari per medi de vaixells, tal com ja s'ha 
constatat a altres indrets. Es comenta breument la importància dels vaixells en 
la dispersió recent per la Mediterrània d'algunes espècies de crancs. 

PACHYGRAPSUS TRANSVERSUS (CRUSTACEA: DECAPODA: GRAPSIDAE) IN 
THE BALEARIC ISLANDS. Pachygrapsus transversus (Gibbes, 1850) is first 
recorded from the coast of the Balearics Islands. Its presence here can only be 
explained by involuntary passive transport by means of ships, as has also been 
recorded for other sites. The relevance of ships in the recent dispersal of some 
species of crabs in the Mediterranean is discussed. 

transversus, és una espècie que pre- 
senta una distribució molt més amplia: 


El génere Pachygrapsus Randall, 
1840, está representat a la Mar 
Mediterrània per tres espècies: P. 
marmoratus (Fabricius, 1787), P. maurus 
(Lucas, 1846) i P. transversus (Gibbes, 
1850). D'aquestes tres espècies, les 
dues primeres són estrictament pròpies 
de la fauna atlanto-mediterrània, vivint 
també a l'Atlàntic oriental. En canvi, P. 


és amfiatlàntica colonitzant tant les cos- 
tes orientals d'Amèrica, des de Cape 
Lookout (EEUU) fins a l'Uruguai, com 
les costes de l'Àfrica occidental i les 
seves illes. També viu al Pacífic orien- 
tal, des de Califòrnia fins al Perú i a 
les illes Galàpagos. La seva distribució 
africana segueix a dins la mar 
Mediterránia seguint les costes de 

l'Àfrica del nord fins arribar al 
Mediterrani oriental on és coneguda a 
Turquia, Xipre, Síria, Líban i Israel 
(Manning i Holthuis, 1981). Però, P. 
transversus és molt rar a totes les cos- 
tes europees de la Mediterrània occi- 
dental i a les seves illes. De fet, 


segons les nostres dades, les úniques 
citacions que hi ha hagut en aquesta 
àrea geogràfica són: una a Marsella 
(Catta, 1876) i una a Màlaga (García- 
Raso, 1984). Tanmateix, aquestes dues 
citacions s'han de interpretar d'una for- 
Zariquiey-Alvarez 


ma ben diferent. 





Fig. 1 


Fig. 1 


(1968) esmenta la presencia de 
l'espècie a l'Atlàntic ibèric (Cadis) des 
d'on P. transversus pot haver colonitzat, 
amb el temps, les costes mediterrànies 
més properes a l'Atlàntic (Màlaga). 

La cita de Marsella, en canvi, s'ha 
d'interpretar com un fet isolat degut 
segurament al transport accidental 
d'aquest cranc per vaixells (Bouvier, 
1940). Aquest fet s'ha constatat en 
diverses ocasions (Bertelsen i Ussing, 
1936; Christiansen, 1969) i pot esser 
una causa important de la distribució 
actual, tan àmplia, d'aquesta espècie, 


Pachygrapsus transversus, mascle de Balears. Visió dorsal 
Pachygrapsus transversus, male from Balearic Islands. Dorsal view 

possibilitat Verrill 
(1908). 

Pel que fa a la seva presència al 
Mediterrani nord-ibéric García-Raso et 
al. (1987), en un estudi comparatiu de 
la fauna de braquiurs de tres àrees de 
la península Ibérica, comenten la 
possibilitat de que aquesta espècie es 
trobi també present a les costes cata- 
lanes. La captura d'un exemplar 
mascle de P. transversus, que es pre- 
senta en aquesta nota, amplia 
notablement la seva àrea de dis- 
tribució coneguda a les costes ibero- 
balears i representa la primera cita 
d'aquesta espècie a les illes Balears. 


ja apuntada per 


Material estudiat 


Es Portixol, Badia de Palma, 
1.07.93, 1 exemplar mascle, LC: 11'8 


mm., AC: 147 mm., F. Ruiz leg., 
simpàtric amb P. marmoratus. (Fig. 1) 

Material de comparació: Punta Hi- 
dalgo, Tenerife, 20-3-90, 2 exemplars, 
Ll. Garcia leg. 

L'exemplar de la Badia de Palma, 
s'ajusta perfectament a la descripció 
donada per diferents àutors (Chris- 
tiansen, 1969, Williams, 1984) (Fig. 2). 


Discussió 


Com ja s'ha comentat, P. trans- 
versus compta amb poblacions estables 
al Mediterrani oriental. Holthuis i 
Gottlieb (1958) consideren que aquesta 
espècie és un element faunístic de 
caràcter "atlàntic" i que llur presència a 
les costes més orientals de la 
Mediterrània és. natural (cf. Almaça, 
1985), presenta doncs, un tipus de 





Fig. 2. Pachygrapsus transversus, mascle de Florida, segons Christiansen (1969). 
Fig. 2. Pachygrapsus transversus, male from Florida, after Christiansen (1969). 

distribució mediterrània irregular, anà- 
loga a la d'una altra espècie atlàntica, 
Ocypoda cursor (Linnaeus, 1758), que 
també es troba acantonada a la Me- 
diterrània oriental i és totalment absent 
a la Mediterrània occidental i a les 
seves illes, essent molt abundant a les 
costes atlántiques d'Àfrica tropical. 
Aquesta darrera espècie es coneix 
fòssil al Quaternari de Mallorca (Via, 
1966, 1976). 

Per altra banda, la capacitat de 
dispersió dels crancs litorals mitjançant 
vaixells ha estat posada de manifest en 
nombroses ocasions (Catta, 1876; 
Chilton, 1911). Per la seva banda 
Boschma (1972), esmenta la presència 
de diverses espècies de  braquiurs 
atlàntics i mediterranis a l'Índic oriental 
(Birmània) i atribueix a aquest mitjà de 
transport la seva presència a aigúes tan 
llunyanes de la seva àrea natural de 
distribució. 

A la mar Mediterrània, que soporta 
des de temps molt antics un intens 
trànsit marítim, no s'ha de subvalorar 
aquesta forma de transport per explicar 
la dispersió recent d'algunes espècies 
de crancs litorals. A més, el paper que 
juguen les illes i els grans ports 
mediterranis com a "etapes" d'aquesta 
dispersió també s'ha de tenir en compte 
(Bacescu, 1961). 

A les Balears, hi ha algunes cita- 
cions antigues que, si no es tracta 
d'errors de determinació, podrien esser 
explicades per aquest fet. Per exemple 
Bolívar (1916) recull una cita de 
Schizophrys (Mithrax) dichotomus Heller, 
espècie indopacífica, en aigues de 
Balears (cf. Garcia i Massutí, 1987). 
Personalment hem observat la facilitat 
d'alguns Grapsidae litorals per viatjar a 
dins barques o sobre objectes que 


suren, com per exemple fustes a la 
deriva. Sobre aquests objectes hi hem 
trobat, juntament amb Planes minutus 
(Linnaeus, 1758) (que sempre viu sobre 
objectes o organismes flotants), dos 
altres gràpsids exclusivament litorals: 
Pachygrapsus marmoratus y Pachy- 
grapsus maurus (Garcia i Gracia, 1988). 


Agraiments 


Vull regraciar a Francisco Ruiz per 
haver-me cedit l'exemplar motiu de la 
present nota. 

